CELEX: 52009SC1062
Language: fi
Date: 2009-07-27 00:00:00
Title: Komission suositus neuvostolle Irakin kanssa tehtävää kauppa- ja yhteistyösopimusta koskeviin neuvotteluohjeisiin tehtävien muutosten hyväksymisestä

FI
FI    FI
 ---pagebreak---                   EUROOPAN YHTEISÖJEN KOMISSIO
                                                 Bryssel 27.7.2009
                                                 SEK(2009) 1062 lopullinen
                      KOMISSION SUOSITUS NEUVOSTOLLE
   Irakin kanssa tehtävää kauppa- ja yhteistyösopimusta koskeviin neuvotteluohjeisiin
                          tehtävien muutosten hyväksymisestä
FI                                          1                                         FI
 ---pagebreak---    1.        PERUSTELUT
   Neuvosto valtuutti 23. maaliskuuta 2006 komission neuvottelemaan kauppa- ja
   yhteistyösopimuksen Irakin kanssa ja antoi asiaa koskevat neuvotteluohjeet
   (asiakirja 6511/06 COMEM 23 WTO 38 RESTREINT UE).
   EU:n ja Irakin neuvottelujen seitsemäs kierros pidettiin 25. ja 26. helmikuuta 2009
   Bagdadissa. Tuolloin sekä Irak että komissio sopivat vahvistavansa sopimusluonnoksen
   asemaa       erityisesti  perustamalla    säännöllisesti    ministeritasolla    kokoontuvan
   yhteistyöneuvoston ja muuttamalla sopimuksen nimen kauppa- ja yhteistyösopimuksesta
   kumppanuus- ja yhteistyösopimukseksi.
   Neuvosto kannatti tätä lähestymistapaa (MOG-työryhmä) ennen seitsemättä
   neuvottelukierrosta ja sen jälkeen. Komissio suosittelee sen vuoksi, että kyseiset muutokset
   otetaan huomioon neuvotteluohjeissa, ja kehottaa neuvostoa hyväksymään ehdotetut
   muutokset.
FI                                              2                                               FI
 ---pagebreak---    2.        SUOSITUS
   Edellä sanottu huomioon ottaen komissio suosittelee, että neuvosto hyväksyy seuraavat
   muutokset neuvotteluohjeisiin:
   (1)     Sopimuksen nimen muuttaminen
             • Sopimuksen nimi ”kauppa- ja yhteistyösopimus” muutetaan neuvotteluohjeissa
               ”kumppanuus- ja yhteistyösopimukseksi”.
   (2)     Yhteistyöneuvoston perustaminen
             • Lisätään D jakson (Institutionaaliset määräykset, yleiset määräykset ja
               loppumääräykset) III osastoon uusi kohta:
   ”Perustetaan yhteistyöneuvosto, joka valvoo tämän sopimuksen täytäntöönpanoa.
   Yhteistyöneuvosto kokoontuu ministeritasolla. Se tarkastelee tähän sopimukseen liittyviä
   tärkeitä kysymyksiä.”
             • Muutetaan nykyinen D jakson 1 kohta yhteistyöneuvoston perustamisen
               huomioon ottamiseksi:
   1 kohta – uusi teksti
   ”Perustetaan yhteistyökomitea        yhteistyöneuvoston avustamiseksi   sen   tehtävien
   suorittamisessa.”
   2 kohta – ei muuteta.
FI                                               3                                          FI